Държавен вестник, бр. 69, 2010 г., стр. 98

СТР.  98	
Д Ъ Р Ж А В Е Н  В Е С Т Н И К 	
БРОЙ  69
Наредба за изменение и допълнение на На­
редба № 24 от 7 юли 2004 г. за утвърждаване 
на медицински стандарт „Психиатрия“ (ДВ, 
бр. 78 от 2004 г.)
§ 1. В приложението към член единствен, 
ал. 1 се правят следните изменения и допъл­
нения:
1. В раздел ІІІ „Психиатрично обслужване 
в лечебни заведения за извънболнична помощ 
и диспансери“ се правят следните изменения:
а) в наименованието на раздела думата 
„диспансери“ се заменя с „центрове за пси­
хично здраве“;
б) буква Б „Диспансер за психични заболя­
вания“ се изменя така:
„Б. Център за психично здраве 
1. Центърът за психично здраве е лечебно 
заведение, в което лекари с помощта на друг 
персонал извършват следните дейности:
1.1. спешна психиатрична помощ;
1.2. диагностика и лечение на лица с пси­
хични разстройства;
1.3. периодично наблюдение и консултации 
на лица с психични разстройства и домашен 
патронаж;
1.4. психотерапия и психосоциална рехаби­
литация; 
1.5. психиатрична и психологична експертна 
дейност;
1.6. създаване и поддържане на регионална 
информационна система на лица с психични 
разстройства за нуждите на регистъра по чл. 
147а, ал. 1 от Закона за здравето; 
1.7. промоция, превенция и подобряване 
психичното здраве на населението;
1.8. информиране на обществеността по 
проблемите на психичното здраве;
1.9. научноизследователска дейност в област­
та на психичното здраве.
2. Лечебната дейност в центъра за психично 
здраве се ръководи от лекар с призната спе­
циалност по психиатрия и с квалификация по 
здравен мениджмънт.
3. Центърът за психично здраве се състои 
от следните звена: приемно-диагностични; за 
спешна и мобилна психиатрична помощ; за 
активно лечение на лица с тежки психични 
разстройства, които могат да са специализирани 
по пол, възраст, профил на заболяването или 
друг признак; рехабилитационни и ресоциали­
зационни, включително за трудова терапия.
4. Към центъра за психично здраве могат да 
се откриват легла за диагностичен и лечебен 
престой.
5. Устройството, дейността и вътрешният ред 
на центъра за психично здраве се уреждат с 
правилник, утвърден от неговия ръководител.“;
в) в буква Д „Рехабилитация“, т. 4 думата 
„диспансери“ се заличава.
2. В раздел ІV „Психиатрично обслужване 
на пациент в лечебно заведение за болнична 
помощ“ се правят следните изменения:
а) в т. 1.1 „Пространствена структура и обо­
собеност“ разделът „Апаратна и инструментална 
осигуреност“ се заличава.
б) в т. 1.2.1 „Сектор за повишена сигурност“ 
буква „б“ се заличава;
в) в т. 1.2.2 думите „В „остри психиатрични 
отделения“ затворен тип липсва ниската степен 
на зависимост от грижи, докато в отделение от 
полустационарен тип липсва високата степен 
на зависимост от грижи“ се заличават. 
3. Раздел V. „Психиатрична болница“ се 
изменя така:
„V. Лечебни заведения за стационарна пси­
хиатрична помощ
1. Обща характеристика.
В лечебните заведения за стационарна пси­
хиатрична помощ се осъществяват следните 
дейности:
а) диагностициране и лечение на психично 
болни;
б) психосоциална рехабилитация на пси­
хично болни;
в) грижи за психично болните;
г) предоставяне на социални услуги по реда 
на Закона за социалното подпомагане.
2. Структура.
2.1. Диагностично-консултативен блок –
включва консултативни кабинети, медико-ди­
агностична лаборатория, кабинети за функци­
онална и образна диагностика, регистратура 
на лицата, подлежащи на диспансеризация, 
отделение без легла за дневен стационар.
2.2. Стационарен блок. Стационарният блок 
се състои от клиники и/или отделения по 
психиатрия, които могат да бъдат общопсихи­
атрични и клинично профилирани. Клинично 
профилираните клиники/отделения могат да 
бъдат:
а) детско-юношеско психиатрични;
б) съдебно-психиатрични;
в) наркологични;
г) геронтологични;
д) по други клинични профили на специал­
ността психиатрия.“
4. Създава се нов раздел VІ „Нива на компе­
тентност на структурите в болниците за активно 
лечение и държавните психиатрични болници“:
„VІ. Нива на компетентност на структурите 
в болниците за активно лечение и държавните 
психиатрични болници
1. Дейностите по психиатрия се извършват 
в структури (клиника или отделение) по пси­
хиатрия от първо, второ или трето ниво на 
компетентност в болниците за активно лечение 
и държавните психиатрични болници.
1.1. Изисквания към лечебните заведения, в 
които има разкрита клиника или отделение по 
психиатрия от първо ниво на компетентност.